**5.1 การเข้ารับการอบรม สัมมนา ในรูปแบบ Onsite หรือ Online เพื่อนำความรู้มาใช้ในการพัฒนา การจัดการเรียนการสอน ตามตัวชี้วัดที่กำหนด ( 5 คะแนน)**

**ด้านการพัฒนาตนเองที่เกี่ยวข้องกับการพัฒนาการเรียนการสอนและงานในหน้าที่**

 มีพัฒนาตนเองในด้านการจัดกิจกรรมการเรียนการสอนภาษาไทยและการพัฒนาวิชาชีพ โดยเข้าร่วมการอบรม ศึกษาค้นคว้าหาความรู้เกี่ยวกับเทคนิคและวิธีการสอนอย่างสม่ำเสมอ และนำความรู้ที่ได้มาพัฒนาการจัดกิจกรรมการเรียนการสอน ดังรายละเอียดต่อไปนี้

| **ที่** | **ปี พ.ศ.** | **หัวเรื่อง/หัวข้อ** | **หน่วยพัฒนา** | **การนำไปใช้** |
| --- | --- | --- | --- | --- |
| 1 | 2562 | อบรมเชิงปฏิบัติการค่ายบูรณาการ : ส่งเสริมคุณธรรม จริยธรรม และต่อต้านการทุจริตประพฤติมิชอบ ในสังคม ประจำปี 2562 | *กรมกิจการเด็กและเยาวชน* | ใช้ในการจัดกิจกรรมการเรียนการสอน และพัฒนาการจัดการเรียนการสอน |
| 2 | 2563 | อบรมออนไลน์โครงการโรงเรียนปลอดภัยในประเทศไทย หลักสูตรการลดความเสี่ยงภัยพิบัติธรรมชาติและการปรับตัวรับการเปลี่ยนแปลงสภาพภูมิอากาศ | กระทรวงศึกษาธิการมูลนิธิศุภนิมิตแห่งประเทศไทย และ Save the Children | ใช้ในการจัดกิจกรรมการเรียนการสอน |
| 3 | 2563 | อบรมสัมมนาเชิงปฏิบัติการสอนในศตวรรษที่ 21 ด้วย Google Classroom และการขับเคลื่อนเศรษฐกิจชุมชนด้วย Online Marketingสู่ชุมชนแห่งการเรียนรู้ทางวิชาชีพ (PLC) | หน่วยพัฒนาครูบริษัทแม็กซิม่า คอร์ปอเรชั่น จำกัด | ใช้ในการจัดกิจกรรมการเรียนการสอน และพัฒนาการจัดการเรียนการสอน |
| 4 | 2563 | อบรมออนไลน์สูตรการสอนเพศวิถีศึกษา | *สพฐ.* | ใช้ในการจัดกิจกรรมการเรียนการสอน |
| 5 | 2563 | ประชมเชิงปฏิบัติการ การส่งเสริมสร้างสมรรถนะการนิเทศ เพื่อพัฒนานวัตกรรมการนิเทศการสอนในสถานศึกษา จ.กาญจนบุรี | *ศึกษาธิการจังหวัดกาญจนบุรี* | เป็นแกนนำในการขับเคลื่อนโรงเรียนนวัตกรรมนำร่อง |
| 6 | 2563 | อบรมออนไลน์ การสอนแบบ Active Learning ในห้องเรียนที่สนุกและใช้งานได้ทันที (Thailand Massive Open Online Course) | CMU MOOCมหาวิทยาลัยเชียงใหม่ | ใช้ในการจัดกิจกรรมการเรียนการสอน และพัฒนาการจัดการเรียนการสอน |
| 7 | 2563 | อบรมออนไลน์ หลักการใช้ภาษาไทยสำหรับครูสอนภาษาไทย (Thai Grammar for Teachers) (Thailand Massive Open Online Course ) | THAI MOOCกระทรวงการอุดมศึกษา วิทยาศาสตร์ วิจัย และนวัตกรรม | ใช้ในการจัดกิจกรรมการเรียนการสอน และพัฒนาการจัดการเรียนการสอน |
| 8 | 2563 | อบรมออนไลน์ Thai on Campus (Thailand Massive Open Online Course) | CHULA MOOCจุฬาลงกรณ์มหาวิทยาลัย | ใช้ในการจัดกิจกรรมการเรียนการสอน และพัฒนาการเรียนการสอน |
| 9 | 2563 | อบรมออนไลน์ ทรัพย์สินทางปัญญากับธุรกิจ และการพัฒนานวัตกรรม (Thailand Massive Open Online Course) | CHULA MOOCจุฬาลงกรณ์มหาวิทยาลัย | ใช้ในการจัดกิจกรรมการเรียนการสอน และพัฒนาการเรียนการสอน |
| 10 | 2563 | อบรมออนไลน์ สืบสานสาระ มหาชาติคำหลวง (Thailand Massive Open Online Course) | CHULA MOOCจุฬาลงกรณ์มหาวิทยาลัย | ใช้ในการจัดกิจกรรมการเรียนการสอน และพัฒนาการเรียนการสอน |
| 11 | 2563 | การอบรมการจัดการเรียนการสอนออนไลน์ ในสถานการณ์การแพร่ระบาดของเชื้อไวรัสโคโรนา 2019 (COVID-19) ผ่านระบบการประชุมทางไกล | สำนักงานคณะกรรมการการศึกษาขั้นพื้นฐาน | ใช้ในการจัดกิจกรรมการเรียนการสอน และพัฒนาการเรียนการสอน |
| 12 | 2564 | อบรมเชิงปฏิบัติการพัฒนาทักษะการจัดการเรียนรู้รูปแบบออนไลน์ สำหรับครูสังกัดสำนักงานคณะกรรมการการศึกษาขั้นพื้นฐาน | สำนักงานคณะกรรมการการศึกษาขั้นพื้นฐาน | ใช้ในการจัดกิจกรรมการเรียนการสอน และพัฒนาการเรียนการสอน |
| 13 | 2564 | อบรมการสอนภาษาและวรรณคดีไทยวิถีใหม่ในสถานการณ์วิกฤติโควิด | กระทรวงวัฒนธรรมร่วมกับ ศูนย์ภาษาไทย | ใช้ในการจัดกิจกรรมการเรียนการสอน และพัฒนาการเรียนการสอน |
| 14 | 2564 | อบรมออนไลน์เชิงปฏิบัติการพัฒนาสื่อมัลติมีเดีย สำหรับการเรียนการสอนภายใต้สถานการณ์การแพร่ระบาดของโรคติดต่อเชื้อไวรัสโคโรนา | สำนักงานเขตพื้นที่การศึกษามัธยมศึกษากาญจนบุรี | ใช้ในการจัดกิจกรรมการเรียนการสอน และพัฒนาการเรียนการสอน |
| 15 | 2564 | อบรมโครงการโรงเรียนปลอดภัยในประเทศไทย หลักสูตรการลดความเสี่ยงภัยพิบัติและการปรับตัวรับการเปลี่ยนแปลง | สพฐ. | ใช้ในการจัดกิจกรรมการเรียนการสอน และพัฒนาการเรียนการสอน |
| 16 | 2564 | อบรมเชิงปฏิบัติการ การสื่อสารและการประชาสัมพันธ์องค์กร | สำนักงานเขตพื้นที่การศึกษามัธยมศึกษากาญจนบุรี | ใช้ในการจัดกิจกรรมการเรียนการสอน และพัฒนางานในหน้าที่พิเศษ |
| 17 | 2565 | อบรมปฏิบัติการพัฒนาสมรรถนะการอ่านขั้นสูงสำหรับนักเรียนชั้นมัธยมศึกษาปีที่ ๔ | สำนักงานคณะกรรมการการศึกษาขั้นพื้นฐาน | ใช้ในการจัดกิจกรรมการเรียนการสอน และพัฒนาการเรียนการสอน |
|  |  |  |  |  |

**5.2 การนำความรู้ ความสามารถ ทักษะที่ได้จากการอบรมสัมมนา ตามข้อ 5.1 ไปใช้ในการพัฒนาการจัด การเรียนการสอน พัฒนาตนเอง และพัฒนาวิชาชีพ ที่แสดงให้เห็นถึงความรู้ ความสามารถ ทักษะ ความรอบรู้ในการจัดการเรียนการสอน ที่ส่งผลต่อคุณภาพผู้เรียน ตามตัวชี้วัดที่กำหนด (5 คะแนน)**

**ผลที่เกิดจากการพัฒนาตนเองและพัฒนาวิชาชีพที่ส่งผลต่อผู้เรียน**

**รายงานผลการพัฒนาตนเองและพัฒนาวิชาชีพที่ส่งผลต่อผู้เรียนจนเป็นที่ประจักษ์ (ย้อนหลังไม่เกิน 3 ปี)**

ข้าพเจ้า นายจักรพันธ์ เมฆขาว ตำแหน่งครู คศ.1 ปฏิบัติหน้าที่สอนรายวิชาภาษาไทย กลุ่มสาระ การเรียนรู้ภาษาไทย โรงเรียนอุดมสิทธิศึกษา ได้เข้ารับการอบรมพัฒนาตนเอง และพัฒนาวิชาชีพ ในรอบ 3 ปีย้อนหลังมีการเข้าร่วมอบรมทั้งหมด 17 หลักสูตร และมีการขยายผลไปสู่ผู้เรียนจนเป็นที่ประจักษ์มากที่สุด 5 หลักสูตรต่อไปนี้

| **ที่** | **ปี พ.ศ.** | **หัวเรื่อง/หัวข้อ**  | **หน่วยพัฒนา** | **การนำไปใช้** |
| --- | --- | --- | --- | --- |
| **1** | **2563** | **อบรมออนไลน์ หลักการใช้ภาษาไทยสำหรับครูสอนภาษาไทย (Thai Grammar for Teachers) (Thailand Massive Open Online Course )** | **THAI MOOC****กระทรวงการอุดมศึกษา วิทยาศาสตร์ วิจัย และนวัตกรรม** | **ใช้ในการจัดกิจกรรมการเรียนการสอน และพัฒนาการจัดการเรียนการสอน** |
| **1.1 ขยายผลสู่ห้องเรียน** ข้าพเจ้าได้นำความรู้จากการศึกษาหลักและลักษณะสำคัญของภาษาไทย ระบบเสียง อักษรแทนเสียง ระบบคำ ระบบประโยค และระบบความหมายของภาษาไทย มีการประยุกต์หลักการและความรู้เรื่องหลักภาษาเพื่อนำไปใช้ในการจัดการเรียนรู้ในรายวิชาภาษาไทยพื้นฐาน และรายวิชาหลักภาษาไทย ผู้เรียนได้เพิ่มพูนความรู้เรื่องหลักภาษาไทย และต่อยอดการใช้ภาษาที่ถูกต้องแม่นยำในงานเขียนได้เป็นอย่างดี ข้าพเจ้าเล็งเห็นความสำคัญในทักษะการเขียน มุ่งเน้นให้ผู้เรียนนำเสนอตนเองออกมาเป็น งานเขียน ประเภทต่าง ๆ เพราะการเขียนสามารถสร้างโอกาสต่าง ๆ มากมายให้ผู้เรียน ทั้งทุนการศึกษา และโควตาเข้าเรียนในระดับที่สูงขึ้นต่อไป **1.2 ดัชนีที่แสดงให้เห็นคุณภาพผู้เรียน**การวางรากฐานที่ดีให้นักเรียนคือการสอนหลักภาษาไทยเป็นรากฐานที่สำคัญ ผู้เรียนจึงสามารถใช้ทักษะที่มีแสวงหาโอกาสต่างๆ การเขียนเป็นจุดแข็งของกลุ่มสาระการเรียนรู้ภาษาไทย โรงเรียนอุดมสิทธิศึกษา อำเภอสังขละบุรี จังหวัดกาญจนบุรี ทีมภาษาไทยชายแดนพม่า บ่มเพาะกล้าพันธุ์นักแต่งอักษรน้อยอย่างต่อเนื่อง ไม่สำคัญว่าจะเป็นสัญชาติ หรือ ชาติพันธุ์ใด หากมีใจที่ใฝ่เรียนรู้ในภาษาไทยย่อมสามารถ งอกงามบนผืนแผ่นดินนี้ได้ ผลสำเร็จที่เป็นที่ประจักษ์ ภายในเวลา 3 ปี นักเรียนทีมภาษาไทยชายแดนพม่า สามารถเก็บรางวัลต่างๆ โดยใช้ทักษะทางภาษาไทย ทั้งการพูด การอ่าน และการเขียน ได้มากกว่า 40 รางวัล รวมทุนการศึกษาที่นักเรียนได้รับ 135,000 บาท |
| **2** | **2563** | **อบรมออนไลน์ การสอนแบบ Active Learning ในห้องเรียนที่สนุกและใช้งานได้ทันที (Thailand Massive Open Online Course)** | **CMU MOOC****มหาวิทยาลัย****เชียงใหม่** | **ใช้ในการจัดกิจกรรมการเรียนการสอน และพัฒนาการจัดการเรียนการสอน** |
| **2.1 ขยายผลสู่ห้องเรียน** ข้าพเจ้ามีการออกแบบการสอนแบบ Active Learning มีการนำเทคนิคที่ทำให้นักเรียนกระตือรือร้นในการตอบคำถาม และการถามคำถาม ในชั้นเรียน และการจัดการเรียนการสอนแบบ Activity Based Learning ในชั้นเรียน เพื่อให้ผู้เรียนมีส่วนร่วมในการจัดกิจกรรมการเรียนการสอนรายวิชาภาษาไทยพื้นฐานในเนื้อหาหลักภาษาไทยที่นักเรียนมองว่าเป็นเรื่องที่น่าเบื่อ ข้าพเจ้าจึงนำการสอนตามแนวคิด Active Learning เน้นผู้เรียนได้ลงมือปฏิบัติจริง ทำให้ผู้เรียนสนใจเนื้อหาที่ครูสอนมากขึ้น และนำไปสู่การเรียนรู้ที่ยั่งยืน ตลอดจนผู้เรียนมีทักษะที่สำคัญในการเรียนระดับที่สูงขึ้นต่อไป**2.2 ดัชนีที่แสดงให้เห็นคุณภาพผู้เรียน**การออกแบบกิจกรรมการจัดการเรียนการสอนที่หลากหลายดุจการปรุงอาหารที่มีหลายรสชาติในหนึ่งจาน รายวิชาภาษาไทยดั่งอาหารจานหนึ่งที่ ผู้สอนเป็นผู้ปรุงการสอนให้ผู้เรียนสามารถเข้าถึงบทเรียนได้อย่างทั่วถึง ไม่ได้ออกแบบมาเพื่อนักเรียนกลุ่มใดกลุ่มหนึ่ง แต่ผู้เรียนทุกคนสนุกสนานมีความสุข นี่คือสิ่งที่ทำให้เกิดผลสำเร็จในการเรียนการสอน ดังปรากฏเป็นข้อมูลเชิงประจักษ์ คือ รายวิชาภาษาไทย ชั้นมัธยมศึกษาปีที่ 4 โรงเรียนอุดมสิทธิศึกษา ไม่มีนักเรียนติด 0 และ ร ตลอด 3 ปีการศึกษาที่ผ่านมา |
| **3** | **2564** | **อบรมการสอนภาษาและวรรณคดีไทยวิถีใหม่ในสถานการณ์วิกฤติโควิด** | **กระทรวงวัฒนธรรมร่วมกับ ศูนย์ภาษาไทย** | **ใช้ในการจัดกิจกรรมการเรียนการสอน และพัฒนาการเรียนการสอน** |
| **3.1ขยายผลสู่ห้องเรียน** ข้าพเจ้าได้นำเทคนิควิธีการสอนภาษาไทย และวรรณคดีไทยมาปรับประยุกต์ในการออกแบบกิจกรรมการเรียนการสอน ในช่วงสถานการณ์การแพร่ระบาดไวรัสโคโรนา (โควิด-19) เนื่องจากโรงเรียนเปิดการเรียนการสอนในรูปแบบออนไลน์ ครูผู้สอนจึงต้องมีการออกแบบกิจกรรมการเรียนการสอนใหม่ การเรียนออนไลน์มักจะไม่เกิดผลสำเร็จหากนักเรียนขาดแรงจูงใจในการเรียน ข้าพเจ้าจึงได้จัดทำ วีดิทัศน์ชุดอิเหนาตอนศึกกะหมังกุหนิง โดยข้าพเจ้าได้นำแสดง กำกับ ตัดต่อเอง นำเสนอผ่านเพจ “KOEY KA TOO” สร้างแรงจูงใจในการเรียนช่วงแพร่ระบาดไวรัสโคโรนา ได้เป็นอย่างดี **3.2 ดัชนีที่แสดงให้เห็นคุณภาพผู้เรียน**การสร้างสรรค์สิ่งใหม่ ๆ ถือเป็นการปรับตัวให้เข้ากับสถานการณ์ที่เปลี่ยนแปลงอย่างสร้างสรรค์ วีดิทัศน์ชุดอิเหนาตอนศึกกะหมังกุหนิง ที่ข้าพเจ้าได้จัดทำขึ้น ได้รับการตอบรับจากผู้เรียนได้เป็นอย่างดี และขณะเดียวกันก็เป็นที่ยอมรับแก่สังคม มีคณะ ครู ผู้ปกครอง ได้เข้ามาแสดงความคิดเห็นและให้กำลังใจในการสร้างสรรค์สื่อการจัดการเรียนการสอนให้มีความน่าสนใจ ผลสำเร็จที่เป็นที่ประจักษ์คือนักเรียนชั้นมัธยมศึกษาปีที่ 4 ผ่านเกณฑ์การประเมิน ในหน่วยการเรียนรู้ที่ 2 บทละครรำเรื่องอิเหนา ตอนศึกกะหมังกุหนิง คิดเป็นร้อยละ 90  |
| **4** | **2564** | **อบรมออนไลน์เชิงปฏิบัติการพัฒนาสื่อมัลติมีเดีย สำหรับการเรียนการสอนภายใต้สถานการณ์การแพร่ระบาดของโรคติดต่อเชื้อไวรัสโคโรนา** | **สำนักงานเขตพื้นที่การศึกษามัธยมศึกษากาญจนบุรี** | **ใช้ในการจัดกิจกรรมการเรียนการสอน และพัฒนาการเรียนการสอน** |
| **4.1 ขยายผลสู่ห้องเรียน** ข้าพเจ้าได้นำเทคโนโลยี เข้ามาช่วยในการติดต่อสื่อสาร ตลอดจนเพื่อจัดกรรมกิจกรรมการเรียนการสอนในรายวิชาภาษาไทย โดยมีการแบ่งการเรียนการสอนออกเป็น 3 กลุ่ม Online เพื่อนักเรียนที่มีอุปกรณ์ เครื่องมือสื่อสาร และสัญญาณอินเทอร์เน็ต เรียนผ่านวีดิทัศน์ด้วยตนเอง ต่อมากลุ่ม On-demand เพื่อเป็นการต่อเนื่องในการจัดการเรียนการสอนเมื่อนักเรียนที่เรียนออนไลน์แล้วไม่เข้าใจเนื้อหา สามารถมาพูดคุยกับครูได้อีกครั้งผ่าน แอพพลิเคชันต่าง ๆ และกลุ่มOn hands เนื่องจากโรงเรียนตั้งอยู่ในพื้นที่ตะเข็บชายแดนมีนักเรียนที่อาศัยในประเทศเพื่อนบ้านที่ไม่สามารถเข้ามาในประเทศได้ และนักเรียนที่อยู่บนหุบเขา ที่ไม่มีสัญญาณโทรศัพท์ ครูต้องทำเอกสารประกอบการเรียนการสอนนำส่งถึงบ้าน และเก็บมาตรวจทุกวันศุกร์ จากการจัดการเรียนทั้ง 3 รูปแบบถือได้ว่าเป็นการสร้างความเสมอภาคให้นักเรียน**4.2 ดัชนีที่แสดงให้เห็นคุณภาพผู้เรียน**การดำเนินกิจกรรมการเรียนการสอนโดยยึดประโยชน์ และความเสมอภาคให้ผู้เรียนทุกคน ทั้งเด็กไทย เด็กไร้สัญชาติ เด็กกลุ่มชาติพันธุ์ที่อาศัยในป่า ไม่ทิ้งคนใดไว้ข้างหลัง เมื่อเปิดเรียนในรูปแบบ On-Site มีการเพิ่มพูนความรู้ให้นักเรียนเพิ่มเติม ส่งผลให้เกิดผลสำเร็จที่เป็นที่ประจักษ์ คือนักเรียนผ่านเกณฑ์ในรายวิชาภาษาไทยพื้นฐาน ร้อยละ 90  |
| **5** | **2565** | **อบรมปฏิบัติการพัฒนาสมรรถนะการอ่านขั้นสูงสำหรับนักเรียนชั้นมัธยมศึกษา** | **สำนักงานคณะกรรมการการศึกษาขั้นพื้นฐาน** | **ใช้ในการจัดกิจกรรมการเรียนการสอน และพัฒนาการเรียนการสอน** |
| **5.1 ขยายผลสู่ห้องเรียน** ข้าพเจ้าได้นำเทคนิควิธีการถ่ายถอดความรู้ วิธีคิด และหลักการ จัดการเรียนการสอน เรื่องการอ่านขั้นสูง ให้สอดคล้องกับผู้เรียนในศตวรรษที่ 21 การวิเคราะห์ข้อคำถาม และหาคำตอบด้วยหลักการทางวิชาการ ทั้ง เทคนิควิธีการจัดการเรียนการสอนด้วยรูปแบบบันได 6 ขั้น เพื่อให้ผู้เรียนเข้าใจ และมีทักษะที่สำคัญและจำเป็นในการเรียนการสอนระดับที่สูงขึ้นต่อไป **5.2 ดัชนีที่แสดงให้เห็นคุณภาพผู้เรียน**การจัดการเรียนรู้มีการปรับประยุกต์ให้ผู้เรียนได้ใช้ทักษะกระบวนการคิดวิเคราะห์ สังเคราะห์ และประเมินค่า จากการที่ได้เคี่ยวกรำผู้เรียนอย่างเข้มข้น ทำให้เกิดผลสำเร็จที่เป็นที่ประจักษ์ โรงเรียนอุดมสิทธิศึกษา มีผลคะแนนผ่านเกณฑ์ในการทดสอบการอ่าน การเขียน จากสถาบันภาษาไทยแห่งชาติประจำปีการศึกษา 2565 และกลุ่มสาระการเรียนรู้ภาษาไทยโรงเรียนอุดมสิทธิศึกษาได้รับรางวัลรองชนะเลิศอันดับ 1 การแข่งขันการขับเคลื่อนสมรรถนะการอ่านขั้นสูง  |